Huolettomuus
Minä en usko ihmisiin.
 Olisin lyönyt lyyrani siruiksi,
 ellen uskoisi Jumalaan.
 Jumala näyttää minulle tien
 sumusta auringon säihkyvän kehrän luo.
 Hän rakastaa kepeäjalkaisia vaeltajia.
 Sentähden antoi hän minulle kaiken tämän huolettomuuden.
 Minä luotan lujasti kuin kallioon.
 Jos olen hänen oikea lapsensa, ei minulle voi mitään tapahtua.

Lähde: Södergran, Edith 1929: Levottomia unia: runoja. Suomentanut Uuno Kailas. Tulenkantajain osakeyhtiö, Helsinki.

Edith Södergran
Runot
Uuno Kailas